# CESC- Conducta i Experiències Socials a Classe (CM i CS)

Collell, J. i Escudé, C. (2017). Full per a l’examinador.

**Material**: Full de respostes i lista numerada de tots els alumnes de l’aula per a cada alumne.

**Procediment**: Es passa col·lectivament al grup classe. L’avaluador llegeix cada ítem i els infants anoten la resposta en el full, tots alhora.

# Preguntes per als Cicles Mitjà i Superior de Primària

1. **M’agrada**: Busca els tres nens i nenes de la llista que t’agraden més, que et cauen més bé o que t’agrada més anar o jugar amb ells. Escriu els números en el full, un número a cada ratlla al costat de la paraula M’AGRADA.
2. **No m’agrada**: Ara, busca tres nens i nenes que no t’agradin o que no t’agrada anar o jugar amb ells. Potser la majoria dels teus companys t’agradin, però has de triar els que no t’agraden. Escriu els números, un número a cada ratlla, al costat d’on diu NO M’AGRADA.
3. **Fa córrer rumors**: Busca tres nens i nenes que parlen malament d’una persona a les seves esquenes o escampen rumors sobre ella perquè no caigui bé als altres, perquè ningú no li estigui amic (fem el gest de parlar a l’orella d’algú i amb l’altre mà fem com si assenyalem algú). Escriu els números en el full.
4. **Ajuda els altres**: Busca tres nens i nenes que fan coses bones per als altres, l’ajuden a fer deures, a fer amics, el van a buscar quan està sol... Escriu els números en el full.
5. **Dóna empentes**: Busca tres nens i nenes que peguen, donen puntades de peu, a la fila donen empentes o fan la trabeta, estiren els cabells… Escriu els números en el full.
6. **No deixa participar**: Busca tres nens i nenes que quan s’enfaden amb un company li diuen: *No jugues!* i el fan fora del joc, o li diuen als altres que no juguin amb ell. Escriu els números en el full.
7. **Anima els altres**: Busca tres nens i nenes que animen els companys quan estan tristos, els diuen: *Va, no ploris o Vine a jugar* i els agafen de la mà... Escriu els números en el full.
8. **Insulta**. Busca tres nens i nenes que insulten o se’n burlen o se’n riuen dels altres. Escriu els números en el full.

Hem pensat en els companys que fan coses, ara pensarem en els que els passen coses. Primer hem pensat amb qui ho fa i ara pensarem en a qui li passa:

1. **A qui donen empentes?**: Busca tres nens i nenes que acostumen a rebre empentes, cops, amenaces… dels altres. Escriu els números en el full.
2. **A qui insulten o ridiculitzen?**: Busca tres nens i nenes que els altres a vegades els insulten o se’n riuen i Escriu els números en el full.
3. **A qui no deixen participar?**: Busca tres nens i nenes que sovint estan sols, que no els hi fan cas o que els altres no els deixen jugar i els diuen: *Tu no jugues!*, ni els conviden perquè als seus amics no els agrada que vagin amb ells. Escriu els números en el full.
4. **Els meus amics / amigues?**: Busca els teus tres millors amics. Escriu els números en el full.